|  |  |
| --- | --- |
| **A SZOCIÁLIS MUNKA BA SZAK** **KOMPLEX ZÁRÓVIZSGA TÉMAKÖREI** **és a vizsgára felkészülés szakanyagai** **Érvényes a 2017/18. tanévtől**A Szociális munka (BA) szak záróvizsgáján minden jelölttől követelmény, hogy az egyes témakörökhöz **gyakorlati példákat** hozzon (elmélet-gyakorlat integrációját valósítsa meg felelete során) és az adott témakört **interdiszciplináris megközelítésben** mutassa be!1. ***A szociális munkát befolyásoló folyamatok és következmények az 1970-es évektől a világban, az EU-ban és hazánkban.***
2. ***Társadalmi egyenlőtlenségek és szociális problémák Magyarországon a rendszerváltozást (1989-90 és 2000 között), az átmenetet (2000-2007) és a pénzügyi-szociális válságot (2008-napjainkig) követően – a szociális munka kihívásai.***
3. ***A modern szociális munka missziójának lényege.A társadalom és az állam hatása a szociális ellátásokra és szolgáltatásokra.***
4. ***A hazai szociális ellátás intézményrendszerének főbb fejlődési szakaszai a rendszerváltozás utántól napjainkig – a szociális munka feladatai az ellátórendszerben (pénzbeli és természetbeni ellátások, szolgáltatások).***
5. ***A szociális munkás tevékenységének lényege (a képessé válás támogatása/empowerment, érdekvédelem, forrásokhoz juttatás, képviselet stb.), viszonyrendszere, együttműködése a szolgáltatást igénybe vevőkkel.***
6. ***A szociálpolitika és a szociális munka alapelveinek és értékszemléletének érvényesülése a mindennapi gyakorlatban. Értékdilemmák és feloldásuk a szakmai Etikai Kódex hátterében.***
7. ***A szociális munkás szaktudásának, képességeinek, kompetenciáinak és kreativitásának érvényesítése a gyakorlatban.***
8. ***A szociális munkás szakmai személyisége, identitása, mentálhigiénéje és szupervíziója****.*
9. ***A szociális munkás együttműködésének formái a team-, stáb- és projekt munkában. Szakmaközi (interprofesszionális) együttműködési lehetőségek a különböző társszakmák és a civil szervezetek képviselőivel.***
10. ***A problémakezelő (-megoldó) modell alkalmazásának sztenderdjei (szükségletfelmérés, problémák meghatározása, célok-tervek, kivitelezés, befejezés-értékelés) és összefüggései.***
11. ***A rendszerszemlélet (humán öko-rendszer, családokkal végzett rendszerszemléletű szociális munka) meghatározása, előnyei, érvényesítésének tapasztalatai.***
12. ***A reflektív- és konstruktivista szemlélet meghatározása és alkalmazásának tapasztalatai.***
13. ***Csoportmunka a szociális munkában, a csoportfolyamatok, -dinamika, és –vezetés.***
14. ***Közösségi szükségletek felmérése, a közösségfejlesztés folyamata: tervezés, kivitelezés, értékelés. A közösségi tanulás és érdekérvényesítés.***
15. ***Családi élet változásai, ennek okai, következményei, működési zavarai (konfliktusok, krízisek, erőszak, bántalmazás, stb.). A több problémával küzdő családokkal végzett rendszerszemléletű vagy krízisellátó szociális munka módszerei.***
16. ***A gyermekek helyzete, jogai a magyar társadalomban, a gyermeklét alapkérdései és összefüggései. A családtámogatások teljes rendszere, a gyermekszegénység csökkentésének esélyei és lehetőségei.***
17. ***A gyerekekkel és fiatalokkal folyó szociális munka sajátosságai: preventív-, élmény- és kreatív alapúság eset-, csoport-, közösségi- vagy projektmunka tükrében*.**
18. ***Család- és gyermekjóléti szolgáltatások, valamint a szociális segítő munka és az esetmenedzsment együttműködésének előnyei és hátrányai.***
19. ***A gyermekjóléti alapellátás céljai, formái, szakmai protokolljai, intézményei és működésük, a 2015-ös törvényváltozás tükrében.***
20. ***A gyermekvédelmi szakellátás jogszabályi háttere, formái, intézményei. A védelembe vétel és a családból való kiemelés, a szülőkkel való együttműködés problémái, dilemmái és eszközei.***
21. ***Idősek a mai magyar társadalomban. Paradigmaváltás, a generációk közötti kapcsolat és szolidaritás.***
22. ***Az idősek körében végzett differenciált szociális munka sajátosságai az alapszolgáltatásokban.***
23. ***Az idősek körében végzett differenciált szociális munka sajátosságai a szakosított ellátásokban*.**
24. ***Szegénység Magyarországon, támogatási, segélyezési dilemmák és csapdahelyzetek. Az érdekérvényesítés és az anti-oppresszív (elnyomás-ellenes) szociális munka lehetőségei a mélyszegénységben élők segítésében.***
25. ***Lakhatási problémák, lakhatási szegénység. Adósságterhek, díjhátralékosság, a szociális biztonság és az adósságkezelés dilemmái. A hajléktalanná válás folyamata, szociális munka az utcán, a hajléktalan ellátásban és az önálló lakhatásban.***
26. ***Foglalkoztatottság és munkanélküliség. A tartósan munkanélküliekkel, a közfoglalkoztatottakkal és a megváltozott munkaképességűekkel folytatott szociális munka a munkavállalási jogok érvényesítésével.***
27. ***Az iskolázáshoz és a tudáshoz jutás egyenlőtlenségei és következményei. A szociális helyzet, az iskolai teljesítmény és kudarcok közötti összefüggések. Az egyenlőtlenségek mérséklése a köznevelési törvény és az iskolai szociális munka preventív eszközeivel.***
28. ***A magyar népesség egészségi állapota, annak egyenlőtlenségei, ezek okai és szociális következményei. A tartósan betegekkel és hozzátartozóikkal folytatott egészségügyi (kórházi) szociális munka lehetőségei és a betegjogok érvényesítése.***
29. ***A romák élethelyzete a mai magyar társadalomban. Szembenállás, előítélet, kirekesztettség, fajgyűlölet. A romákkal folytatott szociális munka sajátosságai, forrásai, nehézségei és dilemmái.***
30. ***Fogyatékossággal élő emberek a társadalomban, a szegregáció - integráció dilemmája. Szociális munka velük és családjukkal az esélyegyenlőségi jogok és az egyenlő bánásmód érvényesítésével.***
31. ***Különböző függőségekkel küzdők a társadalomban. A velük folytatott szociális munka sajátosságai. A prevenció hatékony módszerei.***
32. ***Területi és települési egyenlőtlenségek, halmozottan hátrányos, illetve elmaradott térségek, települések. A szociális munka speciális feladatai, eszközei a hátrányos helyzetű terekben, gettókban****.*
 |  |